NELJANDA KOOSSEISU

KOMMUNAALKOMISJONI KOOSOLEKU P R O T O K O L L

Haapsalu,								20. aprill 2004 nr 17

Algus kell 17.00, lõpp kell 18.15
Juhatas			komisjoni esimees Toivo Hein
Võtsid osa 	Kalju Aigro, Kaido Antsve, Ivar Astok, Toivo Hein, Arder Väli

Kutsutud	aselinnapea Jüri Kurba

Päevakord:
1. Haapsalu Linnavolikogu 30.04.2004 istungile esitatud ja kommunaalkomisjoni menetlusse suunatud eelnõude läbivaatamine ja seisukoha võtmine
2. Arutelu muudes linnaelu puudutavates küsimustes

Päevakorrapunkt nr 1

ARUTATI:
Komisjoni menetlusse suunatud eelnõud:
Üldplaneeringut muutva detailplaneeringu algatamine (Posti 34, Haapsalu)
KUULATI:
Aselinnapea Jüri Kurba infot eelnõu osas.

OTSUSTATI: teha volikogule ettepanek toetada eelnõud esitatud kujul.

Päevakorrapunkt nr 2

Ülevaade linna kevadistest heakorrastustöödest.
KUULATI aselinnapea J. Kurbat ja esitati küsimusi.

OTSUSTATI:
Võtta informatsioon teadmiseks, et linna tänavate ja kõnniteede koristus talvisest mustusest (liiv, praht ,kivid) lõpetatakse aprillikuu lõpuks.

Komisjoni liikmed tegid linnavalitsusele J. Kurba näol rea ettepanekuid erinevate linnaelu puudutavate probleemide lahendamiseks.

Komisjoni liige Ivar Astok: Käesoleva aasta linna sõiduteede ja kõnniteede renoveerimise plaani kindlasti lülitada kõnniteedelt ülekäigukohtadesse mahasõidud, vähemalt peatänava osas.
Komisjoni liige Arder Väli (1): Väikese-Viigiga seotud probleemidega tegelemine ei tohi momendil käigusoleva projekti lõpetamisega katkeda. Selleks alustada kohe Väikese-Viigi ümbruse detailplaneeringuga.

Arder Väli (2): raudteejaama ümbrus, kui Raudteemuuseumi kompleksi üks osa, tuleks planeerida. Kiiresti tuleks leida sobivam asukoht jaama ees seisvatele vagunitele, mis hakkavad varjama renoveeritud jaama.

Arder Väli (3): kommunaalkomisjon peaks aktsepteerima seisukohta, et kommunaalmajandus on linna käesoleva aasta eelarves alafinantseeritud.
Komisjon toetas seisukohta, et 2005. aastal tuleks seda arvestada eelarve koostamisel.

Paralepa rulateede renoveerimise kõrval oleks väga vajalik leida võimalus rajada ka jalgrattateed väikelastele Wiklandi parki.

Juhataja ja protokollija
Toivo Hein